Public procurement notice: Contract Notice
Published: 2023-08-22
Buyer: Изпълнителна агенция „Инфраструктура на електронното управление“
Country: BG
Contract type: Services
Procedure: Restricted procedure
CPV classification: 72700000
Estimated value: 1100000 BGN
Submission deadline: 2023-09-19
Award criteria: Предложена цена – П1, Екип за изпълнение  – П2

Technical requirements: Предложена цена – П1
Екип за изпълнение  – П2
Осигуряване на извънгаранционна сервизна поддръжка и услуги по възстановяване, ремонт, подмяна, профилактика, техническа помощ и консултации на комуникационно оборудване от ЕЕСМ (комуникационно оборудване SDH).
Осигуряване на извънгаранционна сервизна поддръжка и услуги по възстановяване, ремонт, подмяна, профилактика, техническа помощ и консултации на комуникационно оборудване от ЕЕСМ (комуникационно оборудване SDH), съгласно Техническата спецификация - Приложение № 1 към документацията (в отделен файл). Към момента на откриване на процедурата, в електронната преписка на поръчката, секция „Параметри“, кандидатите имат достъп само до част от Техническата спецификация (извадка).
Поради класифицирания характер на поръчката, подробна техническа спецификация, ведно с приложенията към нея, с посочени локации за извънгаранционна поддръжка на оборудването, топология на мрежата, логически връзки, потребителски услуги, и др., ще бъде изпратена до регистратурите за класифицираната информация на кандидатите, поканени да представят оферти, чрез специална куриерска служба. На базата на тази информация трябва да бъдат подготвени и конкретните предложения за изпълнение на поръчката. Подаденото техническо предложение на всеки участник има характер на предварително съгласие, че изпълнението ще бъде осъществявано съгласно изискванията, заложени в Техническата спецификация, които следва да се считат за минимални и задължителни за участниците.
Преди подписване на договора, участникът избран за изпълнител, следва да представи гаранция за изпълнение в размер на 5 % (пет на сто) от общата стойност на договора без ДДС.
Гаранцията за изпълнение на договора се представя под формата на парична сума или банкова гаранция, или застраховка, която обезпечава изпълнението, чрез покритие на отговорността на Изпълнителя.
Участникът, определен за Изпълнител, избира сам формата на гаранцията за изпълнение, съгласно чл. 111, ал. 5 от ЗОП.
Всички условия по отношение на размера на гаранцията и начина на нейното представяне и освобождаване, са посочени в Проекта на договор - Приложение № 2 към документацията
Към момента на откриване на настоящата процедура, от страна на ИАИЕУ не е осигурено финансиране на обществената поръчка. В тази връзка договорът за изпълнение на поръчката ще се сключи при условията на чл. 114 от ЗОП.
Договорът за изпълнение на поръчката влиза в сила след подписването му от страните, от датата на регистрирането му в деловодната система на Възложителя. Изпълнението на дейностите по договора ще започне след осигурено финансиране, за което обстоятелство Изпълнителят ще бъде уведомен писмено.
В случай, че в срок от 3 (три) месеца от влизането в сила на договора, ИАИЕУ не осигури финансиране, всяка от страните може да поиска прекратяване на договора без предизвестие и без да дължи за това финансови или каквито и да било други компенсации или неустойки. Искането за прекратяване, става чрез изпращане на писмено „Уведомление за прекратяване“ до заинтересованата страна. В този случай договора се прекратява, на основание чл. 114 от ЗОП, въз основа на писменото „Уведомление за прекратяване“.
В случай на осигурено финансиране и стартиране на изпълнението на дейностите по договора, цената за изпълнение на услугите по възстановяване, ремонт, подмяна, профилактика, техническа помощ  и консултации се заплаща за всеки тримесечен период от срока на договора. Изпълнението на услугите за всеки отделен тримесечен период ще се документира с приемо-предавателен протокол, подписан от представители на Възложителя и Изпълнителя в два оригинални екземпляра.
Заплащането ще се извършва в български лева, по банков път в срок до 30 (тридесет) дни след представяне на фактура и двустранно подписан приемо-предавателен протокол (без забележки) за приемане на всички дейности по предмета на поръчката, съгласно Техническата спецификация – Приложение № 1 към документацията.
Всички плащания ще се извършват съгласно ценовото предложение на Изпълнителя и условията, посочени в проекта на договор – Приложение № 2 към документацията.

Eligibility requirements: За последните три приключили финансови години, кандидатите следва да са реализирали общ оборот, изчислен на база годишните обороти. Документите, чрез които в указаните в закона случаи, се доказва съответствие с посочения критерий за подбор са: - годишните финансови отчети или техни съставни части, когато публикуването им се изисква съгласно законодателството на държавата, в която кандидатът е установен; - справка за общия оборот. При подаване на заявлението си за участие, кандидатът декларира съответствието с поставения критерий за подбор, като попълва т. 1 от Декларация Образец № 9 и прилага указаните документи. Кандидатът представя попълнената и подписана Декларация Образец № 9 и указаните документи, като прикачен файл, чрез бутон „Прикачване на файлове“, към част „Предварителен подбор“, раздел „Изисквания към кандидатите“, т. 1.2 „Критерии за подбор“, чрез използването на платформата по чл. 39а, ал. 1 от ЗОП. Декларация Образец № 9 е достъпна в електронната преписка на поръчката, част „Предварителен подбор“, раздел „Изисквания към кандидатите“, т. 1.2 „Критерии за подбор“. Забележка: преди сключване на договора определеният изпълнител декларира писмено, че предоставените документи са актуални.
Кандидатите следва да са реализирали минимум общ оборот, в размер на 2 200 000,00 лева.
При участие в процедурата на обединения, подизпълнители, трети лица и чуждестранни лица, важат и се прилагат всички относими разпоредби (включително в отбрана и сигурност и по отношение на заплащането) на ЗОП и ППЗОП.
1. Кандидатите следва да разполагат с валиден, към датата на подаване на заявление, сертификат, удостоверяващ прилагането на система за управление на качеството по стандарт БДС EN ISO 9001:2015 или еквивалент, с обхват идентичен или сходен с предмета на обществената поръчка. Под „сходен с предмета на обществената поръчка“ обхват, следва да се разбира: поддръжка и/или  изграждане на комуникационни системи/инфраструктури. Сертификатът трябва да е издаден от независими лица, които са акредитирани по съответната серия европейски стандарти от Изпълнителна агенция „Българска служба за акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството, когато кандидатът не е имал достъп до такива сертификати или е нямал възможност да ги получи в съответните срокове по независещи от него причини. В тези случаите кандидатът трябва да е в състояние да докаже, че предлаганите мерки са еквивалентни на изискваните. Документ, чрез който в указаните в закона случаи, се доказва съответствие с посочения критерий за подбор е: - копие на валиден сертификат, съгласно поставените изисквания. При подаване на заявлението си за участие, кандидатът декларира съответствието с поставения критерий за подбор, като попълва т. 2 от Декларация Образец № 9 и прилага указания документ. Кандидатът представя попълнената Декларация Образец № 9 и указаните документи по реда указан в документацията. Забележка: преди сключване на договора определеният изпълнител декларира писмено, че предоставените документи са актуални. 2. Изисквания за защита на класифицирана информация. Възлагането и изпълнението на обществената поръчка включва, изисква и съдържа класифицирана информация, представляваща държавна тайна по смисъла на Закона за защита на класифицираната информация (ЗЗКИ). Нивото на класификация за сигурност на информацията е „Секретно“. Съдържанието на информацията е относима към интересите на Република България, свързани с националната сигурност. В тази връзка организирането и провеждането на процедурата за възлагане на обществената поръчка, както и нейното изпълнение, ще бъде осъществено при спазване разпоредбите на ЗЗКИ, Правилника за прилагане на ЗЗКИ, Наредбата за общите изисквания за гарантиране на индустриалната сигурност, Задължителните указания за прилагането на принципите и мерките в областта на индустриалната сигурност издадени от ДКСИ на основание чл. 10, т. 4 от ЗЗКИ. Предвиждат се следните специални изисквания към кандидатите, с които се цели гарантиране сигурността на класифицираната информация при организирането и провеждането на процедурата за възлагане на обществената поръчка, както и при нейното изпълнение: 2.1. Кандидатите следва да притежават валидно Удостоверение за сигурност (УС) или Потвърждение, с ниво на класификация „Секретно“ или по-високо. За доказване на посоченото изискване, кандидатът трябва да представи към заявлението за участие копие на валидно УС или Потвърждение. При подаване на заявлението за участие, кандидатът декларира съответствието с поставеното изискване, като попълва т. 1 от Декларация - Образец № 10 и прилага указания документ. Кандидатът представя попълнената и подписана Декларация Образец № 10 и указаните документи, като прикачен файл, чрез бутон „Прикачване на файлове“, към част „Предварителен подбор“, раздел „Изисквания към кандидатите“, т. 1.3. „Изисквания за защита на класифицирана информация“, чрез използването на платформата по чл. 39а, ал. 1 от ЗОП. Декларация Образец № 10 е достъпна в електронната преписка на поръчката, част „Предварителен подбор“, раздел „Изисквания към кандидатите“, т. 1.3 „Изисквания за защита на класифицирана информация“. Забележка: Възложителят признава УС или еквивалентен документ  за достъп до класифицирана информация, издаден в съответствие със законодателството на държавата членка, в която кандидатът е установен, при наличието на влязъл в сила международен договор или двустранно споразумение за защита на класифицираната информация, по което Република България е страна. Възложителят признава Удостоверение за сигурност или еквивалентен документ  за достъп до класифицирана информация след проверка и потвърждение от компетентния, според конкретния случай, орган. При условията и по реда на ЗЗКИ Възложителят може да поиска извършване на допълнителни проучвания в съответната държава членка. Кандидатът трябва да поддържат валидността на своето УС, за целият срок на действие на договора. Ако по  време на провеждане на процедурата за избор на изпълнител или при изпълнение на сключения договор валидността на УС изтича, кандидатът трябва да предприеме своевременни действия да поднови/удължи срока на неговата валидност. 2.2. Кандидатите следва да притежават валидни Разрешения за достъп до класифицирана информация (РДКИ) или Потвърждения с ниво на класификация „Секретно“ или по-високо на: - лицата заемащи ръководни длъжности и лицата, които представляват кандидата, включващи и членовете на неговите управителни и надзорни органи (всички задължени лица по чл. 54, ал. 2 и 3 от ЗОП); - на лицата, работещи в административното звено за сигурност на кандидата (административно звено по сигурността на информацията); - лицата, на които е възложено непосредственото изпълнение на договора (екип за изпълнение на обществената поръчка). а) За доказване на посоченото изискване, кандидатът трябва да представи към заявлението за участие, копия на валидни РДКИ или Потвърждения на: - лицата, които заемат ръководни длъжности и лицата, които представляват кандидата, включващи и членовете на неговите управителни и надзорни органи (всички задължени лица по чл. 54, ал. 2 и 3 от ЗОП), - лицата, работещи в административното звено за сигурност на кандидата (административно звено по сигурността на информацията); При подаване на заявлението за участие, кандидатът декларира съответствието с поставеното изискване, като попълва т. 2 от Декларация – Образец № 10 и прилага указаните документи. Кандидатът представя попълнената Декларация Образец № 10 и указаните документи по реда на т. 2.2.1. б) За доказване на посоченото изискване, кандидатът трябва да представи към офертата си, копия на валидни РДКИ или Потвърждения с ниво на класификация „Секретно“ или по-високо на: - лицата, на които е възложено непосредственото изпълнение на договора (екип за изпълнение на обществената поръчка). При подаване на офертата, кандидатът декларира съответствието с поставеното изискване, като попълва т. 2. от Техническо предложение – Образец № 2 и прилага указаните документи. Кандидатът представя попълнено Техническо предложение – Образец № 2 и прилага указаните документи по реда на глава III, раздел II, т. 1. от документацията. Забележка: преди сключване на договора определеният изпълнител декларира писмено, че предоставените документи са актуални. 2.3. Кандидатите следва да притежават валиден Сертификат за разкрита регистратура за класифицирана информация (РКИ) с ниво на класификация  „Секретно“ или по-високо. За доказване на посоченото изискване, кандидатът трябва да представи към заявлението за участие, копие на валиден сертификат за разкрита регистратура за класифицирана информация. При подаване на заявлението за участие, кандидатът декларира съответствието с поставеното изискване, като попълва т. 3 от Декларация - Образец № 10 и прилага указания документ. Кандидатът представя попълнената Декларация Образец № 10 и указаните документи по реда на т. 2.2.1. Забележка: преди сключване на договора определеният изпълнител декларира писмено, че предоставените документи са актуални. 2.4. Кандидатите следва да притежават валиден Сертификат за сигурност на Комуникационна и информационна система (КИС) удостоверяващ, че в посочената КИС, изградена за нуждите на кандидата/участника, може да се създава, обработва, ползва, съхранява и обменя класифицирана информация в електронна форма с ниво на класификация за сигурност до „Секретно“ или по-високо включително. В случай, че към момента на подаване на заявление кандидатите разполагат с временен сертификат за налична КИС с ниво на класификация, издаден по реда на чл. 23 от Наредбата за сигурността на КИС, в посочения случай кандидатът доказва съответствието си с чрез предоставяне по електронен път чрез прикачване в относимия раздел на централизираната електронна платформа по чл. 39а, ал. 1 от ЗОП на нарочна декларация, в която се посочва наименование на КИС, номер на сертификата за сигурност на КИС, дата на издаване, валидност, ниво на класификация на информацията, която може да се обработва чрез КИС и орган издал сертификата. В посочената хипотеза, копието на временния сертификат се предоставя единствено чрез регистратурата за класифицирана информация. За доказване на посоченото изискване, кандидатът трябва да представи към заявлението за участие, копие на валиден сертификат за изградена КИС. При подаване на заявлението за участие, кандидатът декларира съответствието с поставеното изискване, като попълва т. 4 от Декларация - Образец № 10 и прилага указаният документ. Кандидатът представя попълнената Декларация Образец № 10 и указаните документи по реда на т. 2.2.1.
Важно: в приложимите случаи, условията по т. 2 са в сила и ще се изискват от Възложителя и по отношение на обединения, подизпълнители, трети лица и чуждестранни лица. Във връзка с гореописаното, доказването на съответствието с поставените изисквания за защита на класифицирана информация следва да се извърши на регламентирания по закон за това етап съобразно вида на настоящата процедура - към заявлението и/или към офертата, и съобразно качеството на конкретното лице (кандидат/член на обединение/трето лице/подизпълнител), чрез предоставяне на относимите за лицето/ата документи като, същите следва да са попълнени и подписани в съответствие с условията на ЗОП и ППЗОП. Етапът се определя в чл. 106 от ППЗОП, предвид което: - за кандидат/член на обединение/трето лице са на етап подаване на заявление, по аргумент на чл. 106, ал. 1 от ППЗОП; - за подизпълнител/лите (когато е относимо) са на етап подаване на оферти, по аргумент на чл. 106, ал. 2 от ППЗОП.

Award value: 1100000